### Beslutning

Åbjørn Kristoffersen, Inge Andersen, Anna Steffensen, Noah Lind og Caroline Karlsen kunne tiltræde indstillingen i overensstemmelse med Magistratens anbefaling.

Karl Søndergaard kunne tiltræde indstillingen med bemærkning om, at man gerne havde set det mistede statstilskud på 2,4 mio. kr. finansieret inden for økonomien for De Bynære Havnearealer.

Lars Krogh var forhindret i at deltage i udvalgets behandling af sagen.

Opfølgning på salg af byggefelter ved Bassin 7 til Anpartsselskabet Bassin 7.

### Resumé

[adresse] udbød i 2016 felt 2, 3 og 4 på Ø4 ved Bassin 7 med henblik på at realisere den overordnede udviklingsplan for Bassin 7.

I henhold til indstilling godkendt af byrådet den 10. maj 2017 fik Teknik og Miljø bemyndigelse til at indgå betinget købsaftale med Anpartsselskabet Bassin 7 om køb af felt 2, 3 og 4.

Salget var betinget af, at der efter gennemførelse af udbud skete en yderligere bearbejdning og afklaring af en hotel- og konferencefacilitet og det vindende tilbud i forhold til de bemærkninger, som evalueringsprocessen havde givet anledning til. Isoleret set skønnes udvidelsen af konferencehotellet samt flytningen af de almene boliger til [adresse] at medføre en mindreindtægt for kommunen på i omegnen af 20 mio. kr.

Byrådet orienteres ved nærværende indstilling om denne proces.

Der henvises i øvrigt til den samtidig fremsendte indstilling ”Status på almene boliger, [adresse]”.

### Indstilling

At 1) Teknik og Miljø meddeler Anpartsselskabet Bassin 7, at [adresse] kan godkende den bearbejdning af projektet, som er sket, og at denne betingelse for salget dermed er opfyldt, jf. nedenfor.

At 2) de forudsatte almene boliger ved Bassin 7 flyttes til en placering ved [adresse] Ø på nedennævnte vilkår.

### Sagens forløb

25-02-2019 Magistraten

Fremsendes til [adresse] med bemærkning, at Magistraten i mødet den 25. februar 2019 anbefaler, at byrådet tiltræder Borgmesterens Afdelings og Magistratens for Teknik og Miljøs indstilling af 20. februar 2019.

Rådmand Nikolaj Holm var forhindret i at deltage i sagens behandling.

 06-03-2019 [adresse]

Jasmin Danielsen og Magistratsafdelingen for Teknik og Miljø med bemærkning, at byrådet i sit møde den 6. marts 2019 har vedtaget Magistratens foranstående indstilling af 25. februar 2019.

Beslutningen vedrørende finansieringen fremsendes til Teknisk Udvalg til behandling.

 27-03-2019 Teknisk Udvalg

Åbjørn Kristoffersen, Inge Andersen, Anna Steffensen, Noah Lind og Caroline Karlsen kunne tiltræde indstillingen i overensstemmelse med Magistratens anbefaling.

Karl Søndergaard kunne tiltræde indstillingen med bemærkning om, at man gerne havde set det mistede statstilskud på 2,4 mio. kr. finansieret inden for økonomien for De Bynære Havnearealer.

Lars Krogh var forhindret i at deltage i udvalgets behandling af sagen.

 03-04-2019 Aarhus Byråd

Jasmin Danielsen og Magistratsafdelingen for Teknik og Miljø med bemærkning, at byrådet i sit møde den 3. april 2019 har vedtaget Magistratens indstilling i overensstemmelse med erklæring fra Teknisk Udvalg af 27. marts 2019.

Socialistisk Folkepartis og Enhedslisten de Rød-Grønnes byrådsgrupper tog forbehold for, at man tager de 2,4 millioner kroner fra kvotetildelingen til almene boliger. I stedet skal det finansieres inden for den samlede økonomi for de bynære havnearealer.

Dansk Folkepartis byrådsgruppe kunne ikke tiltræde indstillingen.